[{"text_idx": "#000003", "text": "November oli Propastopi mo\u0303istes Eesti-vastase mo\u0303jutustegevuse osas u\u0308sna tagasihoidlik ja rahulik kuu. Venemaa suunalt pu\u0308sis mo\u0303o\u0303dukas foon, mida hoiti u\u0308leval enamasti juba tuttavate propagandaloosungite pikkimisega erinevatesse lugudesse riiklikus meediakanalite vo\u0303rgus. Silmapaistvamaid lugusid oli u\u0308ksikuid ning nendest on meie blogi juba pikemalt kirjutanud. Na\u0308iteks tabas Eestit u\u0308he na\u0308dala jooksul mitmest kanalist tulnud su\u0308u\u0308distus ajaloo u\u0308mberkirjutamises ning \u201ekuldse no\u0303ukogudeaja\u201c alava\u0308a\u0308rtustamises."}, {"text_idx": "#000004", "text": "Teemadest, mis novembris eraldi postitusteks ei vormunud, saab va\u0308lja tuua na\u0308iteks suvel Itaalia fotoreporteri poolt avaldatud ning palju ta\u0308helepanu pa\u0308lvinud lapsso\u0303durite teema ja\u0308tk USA va\u0308ljaandes Atlantic ning seda materjali on refereerimas ka Eestis tegutsev Venemaa propagandasabarakk Sputnik. Selle teema edasiarenguid ennustasime ette augustis avaldatud propagandahoroskoobis."}, {"text_idx": "#000005", "text": "Arengu on saanud ka USA poolt Venemaa propagandava\u0308ljaannete vo\u0303rgustikku kuuluvate ja USAs leviate kanalite ja nende kaasto\u0308o\u0308tajate registreerimise no\u0303udmise teema. Reutersi teatel tegi RT vajalikud registeeringud 13. novembril ning ja\u0308tkab \u201eprobleemiga\u201c tegelemist. Venemaa on sellest tulenevalt kiirentatud tempos asunud kehtestama sarnast registreerimise ja raporteerimise kohustust Venemaal tegutsevate va\u0308lisriikide meediakanalite suhtes."}, {"text_idx": "#000006", "text": "Ja\u0308tku on saanud ning ka oktoobri propagandakokkuvo\u0303ttes avaldatud teema Soomes koostatud Venemaa vo\u0303imaliku mo\u0303jutustegevuse analu\u0308u\u0308sist. Postimehest selgub, et meedias ilmunud raportit on kajastatud kallutatult ning sellele omistatud ta\u0308hendusi ja mo\u0303ju, mida see tegelikult ei sisalda. Jarmo Ma\u0308kela\u0308 sulest ilmunud po\u0303hjalik analu\u0308u\u0308tiline lugu pu\u0308u\u0308ab selles segaduses selgust luua."}, {"text_idx": "#000007", "text": "U\u0308heks enim Venemaa meediakanalites ta\u0308helepanu saanud juhtumiks oli novembri keskpaigas KAPO poolt kinni peetud va\u0308idetav FSB agent. See juhtum on saanud ku\u0308mneid kajastusi ning ta\u0308idab meediat kinnipidamisest alates igana\u0308dalaselt. Venemaa on ka\u0308ivitanud mo\u0303o\u0303duka kampaania noormehe suhtes kaastunnet tekitava tavalise noore inimese tagakiusamise kuvandi loomiseks. Seda teemat on novembris Delfis ka\u0308sitlenud ka keeleteadlane Urmas Sutrop, kes kirjutab \u201eFSB on juba mo\u0303ista andnud, et ja\u0308lle saabus su\u0308gis ning naabrid Eestist korraldasid PR-u\u0308rituse. To\u0303ele au andes tuleb siiski osutada, et PR-u\u0308ritust pu\u0308u\u0308ab korraldada just FSB. Ei meie kaitsepolitsei ega prokuratuur avaldanud u\u0308ksikasju kinnipeetud kahtlusaluse kohta. Tema isiku paljastasid Vene Fo\u0308deratsiooni diplomaadid ise. Ilmselt oli po\u0303hjus selles, et kui neile sai teatavaks, kui \u201enunnu\u201c noormehega on tegu, siis otsustatigi PR-u\u0308ritus korraldada.\u201c"}, {"text_idx": "#000008", "text": "Eraldi teema, mis novembris Venemaaga seoses meediaruumi ta\u0308itis, oli suuro\u0303ppuse Zapad 2017 ja\u0308relanalu\u0308u\u0308side kajastamine. Seda on pikemalt ka\u0308sitlenud Postimees, mis on avaldanud na\u0308iteks Leedu kaitseministri va\u0308ljau\u0308tlemised nagu oleks Vene armee so\u0303jaline vo\u0303imekus ma\u0308rkimisva\u0308a\u0308rselt paranenud ning Venemaa armee tegutsemisvalmiduse operatiivsus nu\u0308u\u0308d 24 tunnist 48 tunnini. Lisaks on Postimees avaldanud pika analu\u0308u\u0308tilise loo Zapadi o\u0303ppuse ja\u0308reldustest, milles kirjutab \u201eNATO riikide ja\u0308relanalu\u0308u\u0308sid on u\u0308hel meelel, et Zapadi na\u0308ol oli tegemist Koola poolsaarest Musta mereni ulatuva u\u0308hendatud o\u0303ppuste ahelaga, millest avalik oli vaid u\u0308ks lu\u0308li \u2013 Valgevene osa. Kui keti lu\u0308lid tervikuks liita, tuleb ilmsiks, et harjutati, kuidas jo\u0303uda ja\u0308rgmisest Maidanist tuumaso\u0303jani La\u0308a\u0308ne vastu.\u201c"}, {"text_idx": "#000009", "text": "Delfi avaldas novembris pika loo ning intervjuu Venemaa propagandameedia vo\u0303rgustiku u\u0308hele eestimaisele lu\u0308lile, Sputnikule, kaasto\u0308o\u0308d tegeva ja end ko\u0303rgeks Venemaa so\u0303java\u0308eluure ohvitseriks pidava Villem Roodaga. Loost selgub, et Sputniku poolt eksperdina kasutatav inimene on suuremat sorti luiskaja, kelle sarnaseid kosmonaut/luureohvitser/vabadusvo\u0303itleja tu\u0308u\u0308pi \u201emeistrimehi\u201c ikka vahest kohtab."}, {"text_idx": "#000010", "text": "Infoso\u0303ja teemadel ilmus novembri jooksul mitmeid ha\u0308id kirjutisi. Na\u0308iteks Edward Lucas avaldas Postimehes arvamusloo tehnoloogia rollist selles, kirjutades: \u201eMaailma valitsemise koha pealt on tehnoloogiafirmad paljudest valitsustest ta\u0308htsamad. Spioonid tegutsevad jultunult (peaaegu) ko\u0303igile na\u0308htavalt, kaubeldes mo\u0303juvo\u0303imuga ja levitades propagandat. Igau\u0308ks, kellel on internetiu\u0308hendus, vo\u0303ib tegutseda ajakirjaniku, kirjastaja vo\u0303i propagandistina."}, {"text_idx": "#000011", "text": "Ko\u0303ik need aspektid kujutavad endast meie julgeolekule suuri probleeme. Teisalt pole a\u0308hmastatus midagi ta\u0308iesti uut. Ku\u0308lm so\u0303da ei olnud nii selgepiiriline, kui seda ma\u0308letame. La\u0308a\u0308ne leeri kuulus kohutavaid diktatuure ning niinimetatud kommunistlik blokk oli retooriline vahend, mitte tegelikkus (Jugoslaavia, Albaania, Hiina ja Rumeenia olid nende riikide seas, kes tegid kodumaal ja va\u0308lissuhtluses teistsuguseid valikuid).\u201c"}, {"text_idx": "#000012", "text": "Ka Karmo Tu\u0308u\u0308r on keskendunud oma arvamusloos vo\u0303imalustele, mida internetikeskkonnad ta\u0308napa\u0308eval infoso\u0303jaks pakuvad, o\u0308eldes: \u201eEestile la\u0308hima megapolise Peterburi trollivabrik on ilmselt ko\u0303igile teada-tuttav na\u0308htus. Selline kontor, kus ja\u0308rjekindlalt toodetakse infopru\u0308gi, mis piisava koguse ja oskusliku ja\u0308relto\u0308o\u0308tluse ka\u0308igus muutub toksiliseks relvaks. Selliseks relvaks, mille mo\u0303jul on vo\u0303imalik suunata noori vihaseid mehi na\u0308iteks \u00abvabatahtlikuna\u00bb Ukrainasse nn rahvavabariikide kahurilihaks."}, {"text_idx": "#000013", "text": "Paraku puudutab see jutt ka meid. U\u0308sna lahtise tekstiga kirjutavad Venemaa enda eksperdid, et Moskva ja\u0308tab endale vo\u0303imaluse o\u0303hutada Euroopas separatistlikke tendentse."}, {"text_idx": "#000014", "text": "Kui ku\u0308berhu\u0308gieenist on ehk juba ko\u0303ik kuulnud (va\u0308ga lihtsustatult: a\u0308ra kliki iga linki!), siis ta\u0308pselt samamoodi tuleb endale ja la\u0308hedastele teadvustada infohu\u0308gieeni. Kui te na\u0308ete ta\u0308naval la\u0308ikivas paberis kommi vo\u0303i saiatu\u0308kikest, siis te ju ei korja seda maast u\u0308les ega soovita oma lapsel see po\u0303ske pista?\u201c"}, {"text_idx": "#000015", "text": "Infoga manipuleerimisest on kirjutanud ka Postimehe Tehnika lisa, avaldades Freedon House raportil po\u0303hineva loo sotsiaalmeedia kasutamisest dissidentluse mahasurimisel. \u201eInfoga manipuleerimist sotsiaalmeedias tuvastati 12 kuu jooksul va\u0308hemalt 18 erinevas riigis, nende hulgas ka USAs. U\u0308htlasi toodi va\u0308lja, et kui u\u0308hendriigid (ja ka na\u0308iteks Venemaa) kasutavad selliseid meetmeid peamiselt oma va\u0308lishuvide edendamiseks, siis u\u0308ha enam riike rakendavad sotsiaalmeediat ka sisemise poliitilise vastupanu mo\u0303jutamiseks, ja\u0308lgimiseks ja maha surumiseks.\u201c"}, {"text_idx": "#000017", "text": "Postimehes on eestlaste ja venelaste suhetest, eripa\u0308radest ja Venemaa ambitsioonidest nende suhete mo\u0303jutamisel kirjutanud nii Andrei Kuzits\u030ckin kui ka Ivan Makarov. Analu\u0308u\u0308tilises vo\u0303tmes on neid suhteid Peterburis esitletud ning palju vastura\u0308a\u0308kivusi sisaldavat materjali po\u0303hjal kommeteerinud ka Karmo Tu\u0308u\u0308r, o\u0308eldes materjali kokkuvo\u0303tvalt: \u201eMajandussanktsioonid mo\u0303juvad Venemaale ha\u0308sti, Balti riigid aga kannatavad ja neil saab minna ainult halvemaks. Nii vo\u0303ib lu\u0308hidalt kokku vo\u0303tta hiljuti Peterburis esitletud uurimust, mida hiljuti esitles sealne Pribaltika uuringute assotsiatsioon.\u201c"}, {"text_idx": "#000018", "text": "November to\u0303i ka kaks u\u0308sna omapa\u0308rast uudist Venemaa riigi eneseotsingutelt. Nimelt on Delfi andmetel Venemaa juhtkond saatnud suuettevo\u0303tetele seitsme leheku\u0308ljelise instruktsiooni, et avaldada tuleb positiivses valguses edulugusid. Dokumendis on kirjas, milliseid artikleid on tarvis. Na\u0308iteks tuleb kirjutada uutest to\u0308o\u0308kohtadest, teadussaavutustest ja uuest infrastruktuurist. Viimase puhul isea\u0308ranis sellistest, kus riik on rahastaja. Samuti on seal kirjas kuidas tuleb lugusid presenteerida ja seal on ka na\u0308dalased uudiste avaldamise ta\u0308htajad."}, {"text_idx": "#000019", "text": "\u201eEnamus inimeste elu muutus rahulikumaks, mugavamaks ja mo\u0303nusamaks,\u201c seisab esimeses dokumendis. \u201eKuid paljud na\u0308ited sellest ei ole pa\u0308lvinud meedia ta\u0308helepanu. Meie u\u0308lesanne on olla loov ja valida va\u0308lja sellised teemad ja lood ja pakkuda neid meediale.\u201c"}, {"text_idx": "#000020", "text": "Teine lugu ra\u0308a\u0308gib aga Postimehe vahendusel Venemaa meediaseaduse ja lastekaitseseaduse muutmise eelno\u0303ust, mille kohaselt: \u00abMeedias, samuti suhtlusvo\u0303rgustikes keelatakse propageerida kriminaalset subkultuuri, see seisneb kuritegeliku maailma sotsiaalkultuuriliste va\u0308a\u0308rtuste levitamises ning kuritegeliku ka\u0308itumismalli ko\u0308itvas kujutamises,\u00bb"}, {"text_idx": "#000021", "text": "Senaator Anton Beljakov tegi ettepaneku anda vene tarbijakaitseametile Roskomnadzor kohtuva\u0308line voli to\u0303kestada \u00abkuritegevust reklaamivad\u00bb veebilehed. Senaator viitab to\u0303siasjale, et seadusega on juba keelatud propageerida enesetappu, uimasteid, a\u0308a\u0308rmuslust ja omasooiharust."}, {"text_idx": "#000022", "text": "Venemaa karvane ka\u0308es Brexiti kallal"}, {"text_idx": "#000023", "text": "Novembris avaldati analu\u0308u\u0308s, mis heidab valgust Brexiti kampaania ja referendumi ajal Venemaa poolt sotsiaalmeedias korraldatud mo\u0303jutustegevusele. Analu\u0308u\u0308si keskmes on tegevus Twitteris, kus uuringu po\u0303hjal oli Brexiti protsessi mo\u0303jutamisega seotud 156 252 Venemaa kontot, millelt tehti ainuu\u0308ksi ha\u0308a\u0308letamispa\u0308eva u\u0308mbritseva kahe o\u0308o\u0308pa\u0308eva jooksul kokku ligikaudu 45 000 postitust."}]